Gmias san Pflanzn oda Taile davo, de wo ma ois Mensch essn ko. Des Woat Gmias is a kulinarischa Begriff, koa botanisch aidaitige Definizion. Desweng is de Ågrenzung aa vo Tradiziona und kuitureie Aschpekt ohengig und werd oft subjektiv troffa. Olle Taile vo Pflanzn, de ned vahoizn, sondan noch oam oda mehrare Joahr obahoib vo da Erdn obsterm, kennan Gmias gnennd wern. Schwammerl zäid ma noamalawais aa zum Gmias dazua. Andrasaits wean Niss, Kraidln und Gwiaz und des, wos kulinarisch unta Obst lafft, ned zum Gmias grechnd. Droad im Sinn vo Kerndln, aus dene ma a Mäi mocht, genauaso Rais, werd ned ois am Gmias zuagherig empfundn. Maiskoim, de botanisch aa zum Droad zäin, wern dageng scho ois Gmias wahrgnumma.